CELEX: 32003R0950
Language: el
Date: 2003-05-28 00:00:00
Title: Κανονισμός (ΕΚ) αριθ. 950/2003 της Επιτροπής, της 28ης Μαΐου 2003, για καθορισμό, για την περίοδο 2003/2004, της ενίσχυσης στα ροδάκινα και τα αχλάδια που προορίζονται για μεταποίηση, στο πλαίσιο του κανονισμού (ΕΚ) αριθ. 2201/96 του Συμβουλίου

Avis juridique important

|

32003R0950

Κανονισμός (ΕΚ) αριθ. 950/2003 της Επιτροπής, της 28ης Μαΐου 2003, για καθορισμό, για την περίοδο 2003/2004, της ενίσχυσης στα ροδάκινα και τα αχλάδια που προορίζονται για μεταποίηση, στο πλαίσιο του κανονισμού (ΕΚ) αριθ. 2201/96 του Συμβουλίου  

Επίσημη Εφημερίδα αριθ. L 133 της 29/05/2003 σ. 0081 - 0081

Κανονισμός (ΕΚ) αριθ. 950/2003 της Επιτροπήςτης 28ης Μαΐου 2003για καθορισμό, για την περίοδο 2003/2004, της ενίσχυσης στα ροδάκινα και τα αχλάδια που προορίζονται για μεταποίηση, στο πλαίσιο του κανονισμού (ΕΚ) αριθ. 2201/96 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 453/2002 της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Το άρθρο 2 παράγραφος 3 του κανονισμού (ΕΚ) αριθ. 449/2001 της Επιτροπής, της 2ας Μαρτίου 2001, σχετικά με λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου, όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 1426/2002(4), προέβλεψε τη δημοσίευση του ποσού των ενισχύσεων που πρόκειται να εφαρμοστούν για, κυρίως τα ροδάκινα και τα αχλάδια, μετά από έλεγχο της τήρησης των ορίων που καθορίζονται στο παράρτημα III του κανονισμού (ΕΚ) αριθ. 2201/96.(2) Ο μέσος όρος των ποσοτήτων ροδακίνων που έχουν υποστεί μεταποίηση στο πλαίσιο του καθεστώτος ενίσχυσης, κατά τη διάρκεια των τριών προηγουμένων περιόδων, είναι κατώτερος από το κοινοτικό όριο. Η ενίσχυση που πρέπει να εφαρμοστεί για την περίοδο 2003/04, σε κάθε σχετικό κράτος μέλος, ανέρχεται στο ποσό που καθορίζεται στο άρθρο 4 παράγραφος 2 του κανονισμού (ΕΚ) αριθ. 2201/96.(3) Ο μέσος όρος των ποσοτήτων αχλαδιών που έχουν υποστεί μεταποίηση στο πλαίσιο του καθεστώτος ενίσχυσης, κατά τη διάρκεια των τριών προηγουμένων περιόδων, είναι ανώτερος από το κοινοτικό όριο. Η ενίσχυση που πρέπει να εφαρμοστεί για την περίοδο 2003/04 ανέρχεται στο ποσό που καθορίζεται στο άρθρο 4 παράγραφος 2 του κανονισμού (ΕΚ) αριθ. 2201/96 στα κράτη μέλη που δεν έχουν υπερβεί το όριό τους. Σε καθένα από τα υπόλοιπα οικεία κράτη μέλη, το εν λόγω ποσό πρέπει να μειωθεί κατά τις υπερβάσεις του ορίου, μετά από κατανομή, σύμφωνα με το άρθρο 5 παράγραφος 2 τρίτο εδάφιο του εν λόγω κανονισμού, των ποσοτήτων που δεν έχουν μεταποιηθεί.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο 2003/04, η ενίσχυση που αναφέρεται στο άρθρο 2 του κανονισμού (ΕΚ) αριθ. 2201/96 ανέρχεται:α) για τα ροδάκινα, σε 47,70 ευρώ/τόνο·β) για τα αχλάδια, σε:- 79,07 ευρώ/τόνο στην Ελλάδα,- 161,70 ευρώ/τόνο στην Ισπανία,- 156,15 ευρώ/τόνο στη Γαλλία,- 122,28 ευρώ/τόνο στην Ιταλία,- 161,70 ευρώ/τόνο στις Κάτω Χώρες,- 161,70 ευρώ/τόνο στην Αυστρία,- 161,70 ευρώ/τόνο στην Πορτογαλία.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται για την περίοδο 2003/04.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Μαΐου 2003.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 29.(2) ΕΕ L 72 της 14.3.2002, σ. 9.(3) ΕΕ L 64 της 6.3.2001, σ. 16.(4) ΕΕ L 206 της 3.8.2002, σ. 4.